AlexejDobrolubov/national_council_slovak_2010 huggingface dataset:
16. schôdza NR SR - 2.deň - A. dopoludnia
Dátum: 2024-07-16
Poslanec: Jurík, Beáta (PS)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Ja sa vrátim k tomu, čo kolega Dubéci hovoril na začiatku a síce, že mali by sme si položiť dve také základné otázky. Prvá je, že či bolo tu nejaké ohrozenie čerpania európskych peňazí a napriek tomu, že predstavitelia vládnej koalície toto nazývali hoaxom alebo dezinformáciou, tak skutočne tie peniaze ohrozené boli a vy sami ste to potvrdili, ako aj veľmi správne poznamenal náš predseda klubu, vo vašej vlastnej dôvodovej správe. Druhá otázka, ktorú by sme si mali položiť, je, že kto za to môže? A viete čo? Ja by som si ju ani nechcela klásť. Však je to úplne jedno, že kto za to môže, aj keď, samozrejme, odpoveď je jasná, pretože ako opäť povedal aj kolega Dubéci, tak túto trestnú novelu nepísala opozícia, písali ste ju vy, vy ste znížili ochranu finančných záujmov EÚ a tým pádom Európska komisia konala, pretože chcela chrániť európske peniaze, ale okej, však nebavme sa o tom, že kto je za to zodpovedný. Ale prosím vás, nech to platí aj pre vás. Tak potom sa nepostavte na tú tlačovku a nehovorte, neukazujte prstom, že za to môže opozícia, lebo za prvé to nie je pravda a za druhé to vôbec nie je podstatné. Podstatné je to, že dnes tu sme, dnes to ideme opraviť, hoci sme to mohli urobiť už v decembri, mohli sme to urobiť v januári, vo februári, kedykoľvek, vôbec sme tu dnes nemuseli byť, ale vy ste jednoducho nepočúvali, ale však okej, tak majte aspoň toľko korektnosti, že momentálne to nebudete zvaľovať na opozíciu, pretože to je maximálne slabošské a trápne. A odpoviem zároveň, teda opäť to nadviaže aj na to, čo hovoril pán kolega Dubéci, ale odpovedá to aj na pána poslanca Glváča, no ja by som sa strašne rada nevenovala SMER-u 15 minút v mojej rozprave, ale ako to mám urobiť inak, keď jednoducho mám osobnú skúsenosť s klamstvami, zavádzaním, ktoré ste predviedli včera, napriek... (Prerušenie vystúpenia časomerom.)
16. schôdza NR SR - 2.deň - A. dopoludnia
Dátum: 2024-07-16
Poslanec: Jurík, Beáta (PS)
Druh vystúpenia: Vystúpenie s faktickou poznámkou

12. Vážení kolegovia, veľmi pekne ďakujem za vaše faktické poznámky. Pán Blcháč, ja najskôr teda odpoviem na to, že prečo je to novela novelizovanej novely. No lebo v decembri sme tu mali na stole novelu Trestného zákona, zatiaľ dobre, ktorá bola novelizovaná vo februári kvôli tomu, že ste si tam nevšimli alebo dali naschvál, alebo ja už neviem, čo sa stalo, zníženie premlčacích dôb pri znásilnení a nakoniec ste v SLK museli meniť novelu, ktorá ešte ani nebola v účinnosti, čiže to už bola novelizácia novely a teraz opäť novelizujete novelizovanú novelu, pretože to, čo tu máme na stole, áno, to je vládny návrh, ktorý opäť prišiel z SLK, ja som sa tu inak včera dozvedela nový dôvod na SLK, lebo opozícia obštruuje, tak navrhujem, že teda keď budete meniť rokovací poriadok, tak možno by ste to mali tam aj zahrnúť, aby potom ste to mali v súlade s právom, keď to nabudúce tu niekto povie, ale teda jedná sa opäť o ďalšiu novelu, ktorá opravuje chyby, ktoré nastali počas tej pôvodnej novely a ktoré nemuseli nastať, keby ste si ich opravili buď ešte teda počas, alebo keby ste tú novelu samotnú z decembra nešili horúcou ihlou a keby sa vám tam takéto veci nedostali. Ale, žiaľ, dostali, pretože ste sa ponáhľali a to, že prečo ste sa ponáhľali, tak ja tu nebudem špekulovať, lebo však ja som z tejto druhej strany, tak nebudem nikoho obviňovať. Avšak vy už teraz pripravujete veľkú rekodifikáciu trestných kódexov. Prečo ste sa ponáhľali s týmito ekonomickými trestnými činmi? Nechávam to na zvážení pléna a, samozrejme, samotných ľudí, ale to len svedčí o tom, že v tej vašej novele sú chyby, a vy keby ste to robili v riadnom legislatívnom procese, tak ste nemuseli mať novelu novelizovanej novely, ktorú meníte ešte pozmeňujúcim návrhom, ktorý nie je kompletný, a ktorý by sa možno zišlo zmeniť ďalším pozmeňovákom a podobne. A o tých výdavkových limitoch, však preto ste robili ten... (Prerušenie vystúpenia časomerom.)
16. schôdza NR SR - 1.deň - B. poludní
Dátum: 2024-07-15
Poslanec: Jurík, Beáta (PS)
Druh vystúpenia: Vystúpenie v rozprave

51. Pán predsedajúci, mne sa už aj ťažko reaguje, ale... No, v prvom rade by som sa rada opýtala pána poslanca Ľuptáka, či keď teda všetky tieto pánom ministrom spravodlivosti navrhované zmeny odpovedajú na výčitky tej zlej Európskej únie, tak že či plánujete hlasovať proti... (smiech v sále) alebo že či teda predsa len zahlasujete za, lebo také indikácie prišli. Jediný, kto tu spôsobuje chudobu pre ľudí je táto vláda, pokiaľ ich oberie o európske peniaze. A možno by som sa aj opýtala, že, či keď je tá Európska únia zlá, či naplánujete podať nejaký návrh o vystúpení z EÚ. Ale radšej na to nechcem počuť odpoveď, takže sa nebudem pýtať. Čo sa týka pána poslanca Barteka, no ja by som už konečne rada okrem toho, že ma tu neustále osobne osočujete, poznala váš názor napríklad na to, že ako táto novela rieši problém alternatívnych trestov. Rada by som sa vás opýtala na to, že čo si vy konkrétne myslíte o tej definícii v paragrafe 137a), či to pokrýva všetky finančné záujmy EÚ, alebo tam vidíte nejaký problém, či napríklad vám hovorí niečo príklad Európskej investičnej banky, či podľa vás budú vo všetkých príkladoch, keď dôjde ku korupcii, sprenevere alebo inej trestnej, ekonomickej trestnej činnosti na základe rozpočtu tejto Európskej investičnej banky, z ktorej máme nemalé finančné zdroje, takže či podľa vás tá trestná novela to rieši a či tie prípady budú riadne vyšetrené. Viete, toto by som rada od vás počula. A jediné číslo 76, ktoré tu v tomto pléne odznelo bolo to, že dnes ráno vás 76 nebolo. (Povedané so smiechom. Smiech v sále.) A tých pohlaví je vraj 72 (potlesk), ale keď už chcete byť veľmi korektný, tak rodov a okrem toho sa jedná o obyčajný hoax, ktorý je vymyslený a ktorý šíria... (Prerušenie vystúpenia časomerom.) Ruch v sále.)
15. schôdza NR SR - 12.deň - A. dopoludnia
Dátum: 2024-06-28
Poslanec: Jurík, Beáta (PS)
Druh vystúpenia: Vystúpenie s faktickou poznámkou

54. Ďakujem za slovo, pán predsedajúci. Ja sa tak strašne hanbím, že tu dnes sedím. Ale nehanbím sa za seba, ani za svojich kolegov a kolegyne, ale hanbím sa za tú pravú stranu, na ktorej, žiaľ, teraz momentálne nesedí nikto. Ale vy sa očividne nehanbíte, vy ste zaliezli do svojich klubov, ako správne hlasovacie automaty sa potom vrátite na hlasovanie a schválite ďalšie politické ovládnutie doteraz verejnoprávnej kultúrnej inštitúcie. Traja poslanci koalície tu sedia! Jeden predsedajúci, jeden spravodajca a jeden odvážny alebo neviem, ako ho nazvať, hore. Kde sú tí ostatní? My tu sedíme, my pracujeme, sme tu kvôli tomu, že predkladateľ pozmeňovacieho návrhu, o ktorom aj dnes rokujeme, nebol schopný správne prečítať jednu vetu. A kvôli tomu proste sa momentálne deje to, čo sa deje. A ja by som sa chcela z tohto miesta ospravedlniť či už teda pánovi verejnému ochrancovi práv, pánovi komisárovi pre deti, pani komisárke pre osoby so zdravotným postihnutím, pani predsedníčke Úradu na ochranu oznamovateľov, prepáčte za toto nekultúrne správanie, za túto skutočne novú politickú nekultúru, za ktorú by sa nehanbil snáď ani Mečiar. A nie je novinku, že tejto koalícii skutočne nezáleží na ľudských právach, ale to, čo dnes predvádza, tak to je, to je skutočne nepredstaviteľné. A čo tých osem hlasov proti uzneseniu o deportácii ukrajinských detí do Ruska? To sa skutočne nehanbíte? To ja neviem, mne je z vás fyzicky zle. Za každého jedného, kto takto hlasoval. Toto, čo ste dnes predviedli, vy sami sa neustále oháňate vašimi ľudskými právami. No že vás tá hanba nefackuje, skutočne. (Potlesk.)
15. schôdza NR SR - 11.deň - B. popoludní
Dátum: 2024-06-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

119. Ďakujem za slovo, pán predsedajúci. Ja by som podobne ako včera chcela spraviť také resumé na záznam, že ako vlastne prebieha momentálne tento legislatívny proces. Takže dnes koalícia odmietla ďalšie opozičné návrhy, naopak, schválila doživotnú rentu pre premiéra, schválila si svojho podpredsedu parlamentu, odvolala opozičnú predsedníčku výboru, opozičného predsedu výboru, čo sa ešte podarilo? Prelomila veto prezidentky opäť raz, nezvolila žiadneho kandidáta, kandidátku na Ústavný súd, stále nemáme predsedu Národnej rady a opakujeme druhé čítanie zákona, o ktorom sme sa bavili aj včera večer. Dnes rozprava začala 19.04 h, prihlásených je 36 opozičných poslancov a poslankýň, prvá vystúpila Zora Jaurová, odborníčka na kultúrne politiky, z PS, ktorá hneď vyvolala teda diskusiu, a síce 16 faktických poznámok. V pléne je presne osem koaličných poslancov a poslankýň, z toho jedna spravodajkyňa, jeden predsedajúci, jeden navrhovateľ, hlasovať sa bude pravdepodobne zajtra o jedenástej. Takto SNS mení fungovanie a organizáciu ďalšej verejnoprávnej inštitúcie. Opäť je tu ticho, ale tentokrát aj HLAS.
15. schôdza NR SR - 11.deň - B. popoludní
Dátum: 2024-06-27
Poslanec: Jurík, Beáta (PS)
Druh vystúpenia: Vystúpenie v rozprave

71. Ďakujem za slovo, pán predsedajúci. Vážené kolegyne, vážení kolegovia, tento návrh zákona na vydanie zákona o príspevku na úhradu nákladov na bývanie predkladám spoločne s kolegyňou Luciou Plavákovou a kolegom Michalom Sabom. Jeho cieľom je zavedenie novej, adresnej, štátnej sociálnej dávky, tak aby pomohla čo najväčšiemu počtu ľudí s úhradou nákladov spojených s bývaním. Takýto príspevok na úhradu nákladov na bývanie je aj odborným konsenzom vnímaný a odporúčaný ako adresná pomoc domácnostiam vystavených energetickou chudobou. Obdobnú úpravu už sľuboval bývalý minister práce, sociálnych vecí a rodiny Milan Krajniak. My sme ho prostredníctvom vtedy nášho jediného poslanca Tomáša Valášeka predkladali v Národnej rade dvakrát. Vo volebnom programe ho malo hneď niekoľko strán. Dnes ho predstavujeme opäť aj keď teda s vedomím, že pravdepodobne nekonštruktívna koalícia sa zdrží, pretože síce vie, že ten návrh je dobrý, ale však opozičné návrhy sa nepodporujú, avšak chceli by sme aj takýmto spôsobom pánovi ministrovi práce, sociálnych vecí a rodiny Erikovi Tomášovi pripomenúť vládny sľub z programového vyhlásenia vlády, a zároveň mu teda dať návod ako na to. Nech sa páči, pán minister, práve takto môžete adresne pomôcť tým, ktorí to najviac potrebujú. Za málo peňazí, keďže je to adresná pomoc veľa domácnostiam. Ďakujem, pán predsedajúci, skončila som a zároveň sa hlásim do rozpravy ako prvá. Ďakujem.
9. schôdza NR SR - 16. deň - A. dopoludnia
Dátum: 2024-02-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

22. Ďakujem, ďakujem poslancovi Šipošovi za vystúpenie. Máš pravdu, kto hovorí, že počas našich vlád bola pomoc ľuďom neadresná, tak klame. Krízy, ktoré sme počas našich vlád zažili, ktoré sa postupne valili, práve najviac ohrozovali a najohrozenejšie boli tie skupiny, ktorými sú rodiny s deťmi a dôchodcovia. Preto vláda OĽANO doručila rodinám a seniorom masívnu pomoc, ktorá v histórii Slovenska nemá obdoby, a ty si množstvo z tej pomoci aj vymenoval a ak dovolíš, ja budem v tom pokračovať v mojej rozprave. A v pomoci rodinám a deťom sme sa dokonca stali lídrom v Európskej únii v prepočte na HDP jednotlivých krajín. Takto má vyzerať skutočný prorodinný štát, ktorý pomáha. Dnešná téma je pomoc ženám, ktoré pracujú a ktoré majú deti. Čiže sú to ženy, ktoré sú produktívne, ktoré sa častokrát vrátili z materskej a sú ukrátené o to, dajme tomu o roky praxe oproti svojim kolegom, alebo o to, že býva pre nich často ťažšie sa zamestnať a nájsť dobrú pozíciu, pretože či chceme alebo nechceme, zamestnávateľ sa na nich pozerá trochu cez prsty, že budú na OČR-ke a nebudú v práci až tak a preto aj tieto ženy často, aby popri starostlivosti o svoju rodinu stíhali všetko, volia skrátené úväzky. A skrátené úväzky znamenajú časť z plnej mzdy. Ale tieto ženy naozaj ťažko pracujú, starajú sa o rodinu a tento návrh je o tom, aby sme im pomohli trochu viac si privyrobiť a zotreli tie rozdiely medzi matkami a... (Prerušenie vystúpenia časomerom.)
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

142. Ďakujem za slovo, ďakujem za vystúpenie. Hovoril si o rôznych podporách. Ja som, keď som bol v rozprave, som hovoril dáta, ktoré vlastne zverejnila Rada pre rozpočtovú zodpovednosť, čo sa týka pomoci jednotlivcom v čase inflačnej krízy a aký mala na nich dopad. A hovoril som aj o koľko percent aj napriek inflácii sa v jednotlivých rodinách zvýšila kúpyschopnosť. To znamená, že napriek inflácii ju dokázali spracovať na základe týchto príspevkov, ktoré si hovoril tak, že sa ich nedotkla, dokonca sa im zvýšila kúpyschopnosť, a to sú čísla. Aj som hovoril príklad, nadväzujem na jednotlivé dávky, ktoré si, ktoré si hovoril, že napríklad žena, ktorá je na rodičovskej "dovolenke", a teda dostáva zo sociálnej poisťovne 370 eur, pretože bola predtým pracujúca, tak častokrát tieto matky, keď sa idú dostať do pracovného života, tak aby sa vedeli aj o tie trojročné deti postarať a vodiť ich do škôlky a brať ich zo škôlky atď., tak idú na polovičný úväzok. Čo polovičný úväzok pri plnom úväzku v hodnote 1 200 eur, teda polovičný v hodnote 600 eur v hrubom im vychádza cca 400 eur. A to je 400 eur bez nároku na stravné, pretože to je polovičný úväzok, neprekračuje štyri hodiny pracovného času denne. A to je v podstate, že prišla z tej rodičovskej "dovolenky", hej, snaží sa zapojiť do pracovného života a stále to vychádza tak, že vlastne ako keby nič nezarobí oproti tomu, ako keď bola doma a starala sa o dieťa.
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

120. Ďakujem za slovo. Ďakujem za vystúpenie pani poslankyne, aj za to zhrnutie pomoci, ktorá vlastne bola dodaná počas vlád Igora Matoviča 2020 - ´23, že naozaj to boli činy, hej? Že boli to skutky, že tie rodiny to vnímali a nielen teraz, že rodičia, ktorí zrazu mohli dopriať viac svojim deťom a ktoré mohli prežiť inflačnú krízu vďaka tomu a dokonca ich to posunulo ešte ďalej, že sa im zvýšila kvalita života a tým pádom aj kvalita zdravia. Dobre vieme, že pokiaľ máte v rodinách viac prostriedkov, viete zabezpečiť lepšiu stravu, viete zabezpečiť lepšie vzdelávanie, viete zabezpečiť väčšiu rodinnú, rodinnú pohodu, a to sa počíta. A nie je to len o rodinách akoby mama, otec, dieťa alebo deti, ale je to aj o starších. Tá pomoc dôchodcom bola bezprecedentná za, za tieto roky vlád, kedy bol Igor Matovič buď premiér, alebo minister financií a len v roku 2023 to bolo 1,1 mld. do, teraz hovorím do volieb, ktorý naozaj že dôchodcovia cítili. Aj to, že matky mohli ísť skôr do dôchodku na základe toho, že vychovali svoje deti. Alebo že keď naozaj pracovali 40 rokov a častokrát sa zodreli v tých zamestnaniach, že mohli odísť na predčasný dôchodok a nestratili nejak veľmi akoby nejaký budget v tej rodine. To je, to sú všetko jasné podpory rodiny, ktoré ale neposúvajú len rodiny, ale posúvajú dopredu aj našu krajinu. Takže ďakujem veľmi pekne za to.
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

94. Ďakujem za príspevky. Pani poslankyňa Remišová, ja som tu vlastne hovoril dneska o tom, že z pohľadu budúcnosti, ale aj akože minulosti viem, že mnoho mien je medializovaných, kto komu všetko pomohol. Ale keď chcem akoby, môj, môj úmysel je pomôcť ľuďom, aby viac dôverovali inštitúciám aj generálnej prokuratúre bez ohľadu na to, kto na nej v súčasnosti sedí, alebo teda kto je generálnym prokurátorom. A, pán Migaľ, no tak budem reagovať na to, čo ste hovorili k môjmu vystúpeniu. Mám pocit, že to bolo jasné. Ak nie, tak to ešte raz vysvetlím. Ja som hlavne hovoril o tom, ako to majú v Českej republike, akú majú oni právnu úpravu, ako sa s ňou vysporiadavajú. Nezľahčoval som obyčajnosť nejakých pochybení, ktoré sa dejú. Keď sa dejú pochybenia, tak to majú svoje opravné prostriedky a mimoriadny opravný prostriedok by mal slúžiť na mimoriadne pochybenia. A zároveň som hovoril o tom, že sama Generálna prokuratúra v roku 2018, čo si pamätám, že v roku 2018 vládol SMER, tak Generálna prokuratúra povedala, že, a teda aj HLAS, však pán Pellegrini bol, bol predseda vlády, tak Generálna prokuratúra povedala sama, že tento § 363 je nadužívaný. Čiže ja som hovoril iba faktografické veci a ja nie som nejaký typ človeka, ktorý by útočil, ani osobne, ani nič, skôr sa naozaj zameriavam na fakty a fakt je ten, že aj strana HLAS zobrala "sociálna demokracia" z názvu strane SMER a potom strana SMER sa premenovala na slovenskú sociálnu demokraciu, takže ja by som možno s tými názvami ako prestal, lebo to nikam nevedie. Ďakujem pekne.
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

84. Vďaka za vystúpenie, Ľubo, vďaka za, za tú analýzu, ktorú si uviedol. Ja som si povedal, že teraz som sa rozhodol, že vlastne budem v nej trocha pokračovať vo svojej rozprave, takže možno to aj uvediem úplne všetko to, čo si chcel ty sám povedať. A potom, potom ešte môžem zareagovať aj ostatnými vecami, zatiaľ, zatiaľ ďakujem.
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

76. Ďakujem, ďakujeme za vystúpenie. Ja som to aj načal v predchádzajúcej faktickej poznámke, že podľa mňa, tak ako aj hovoril, myslím, že kolega Juhás, tak však ide nám o dobrú vec, nepotrebujeme sa pri tom nejakým spôsobom ostrakizovať, zamýšľame sa nad tým spoločne teraz aj s koalíciou, že ako slúži § 363. A to, čo som hovoril v tom predchádzajúcom príspevku, bolo, ako bol prijatý v roku 2005, a teda s tou poslednou vetou, že sa uplatňuje pri porušení zákona, pri ktorom bolo podstatné pochybenie, ktoré mohlo ovplyvniť rozhodnutie vo veci. A potom v roku 2015 bola novela Trestného poriadku, ktorou došlo k vypusteniu tejto vety, takže odvtedy sa používa § 363 Trestného poriadku aj v prípadoch obyčajného porušenia zákona. A vlastne toto rieši takú nápravu, aby keď sa bavíme o mimoriadnom prostriedku a teraz však tie prípady, ktoré boli rozoberané, vyjadrovali sa k nim právnici a prokurátori, ako bol ten § používaný. Tak aby to naozaj bol mimoriadny prostriedok, mimoriadnej opravy, keď sú podstatné pochybenia a nie, aby to bol vlastne akoby taký prostriedok na všeobecné odvolanie každého, dúfajúc, že bude použitý v obyčajných prípadoch, hej? Čiže podľa mňa dobre sa bavíme, dobre skúmame, ale to je akoby aj úmysel toho návrhu zákona, že spraviť z mimoriadneho prostriedku naozaj mimoriadny prostriedok, ktorý bude aj medzi verejnosťou vzbudzovať dôveru v inštitúciu generálnej prokuratúry a zbytočne sa vyvarujeme nejakých útokov a nejakých mediálnych atakov.
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

56. Ďakujem za slovo. Ďakujem za predstavenie zákona poslancom Gáborom Grendelom. § 363 je súčasťou kódexu Trestného poriadku a bol prijatý v roku 2005. A hovorí, že generálny prokurátor zruší právoplatné rozhodnutie prokurátora alebo policajta, ak takým rozhodnutím alebo v konaní, ktoré mu predchádzalo, bol porušený zákon. Porušením zákona sa rozumie podstatné pochybenie, ktoré mohlo ovplyvniť rozhodnutie vo veci. A práve to je to, čo akoby tento predkladaný zákon rieši alebo tá úprava, že podpora dôvery v právny štát je fakt podstatná a hlavne aj po období, kedy bol § 363 použitý podľa generálnej prokuratúry v dôvodných prípadoch, ale podľa množstva stanovísk či právnikov, advokátov, alebo aj iných prokurátorov to nebolo dôvodné. A preto aj obyvatelia strácajú dôveru v inštitúcie štátne a v to, že či sa môžu na niečo spoľahnúť a či to slúži občanom, alebo to slúži len iným. Ja si pamätám pána generálneho prokurátora, že on sám kedysi kritizoval § 363, teraz ho nekritizuje, ale podľa mňa aj kvôli takej obnove, to, čo si spomínal, obnove dôvery, ale aj takej zodpovednosti voči občanom bolo by treba tento proces vyčistiť, tak aby bolo úplne zrejmé, kedy je tento spôsob odôvodnený, neodôvodnený. A ako teda generálny prokurátor môže v daných prípadoch postupovať, bez toho, aby to budilo akékoľvek pochybnosti. Ďakujem.
9. schôdza NR SR - 15. deň - A. dopoludnia
Dátum: 2024-02-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

32. Ďakujem za slovo. Troška upravím fakty alebo teda tvrdenia, ktoré si hovoril, pán poslanec Viskupič. Strana SMER schválila zákon o výdavkových limitoch a potom ich počas dvoch svojich vlád nedokázala a nechcela implementovať. S výdavkovými limitmi počas našich vlád mal problém iný koaličný partner, nie Igor Matovič, ako si hovoril a mrzí ma, že tak hovoríš, lebo to určite vieš. Aj keď ste vládu nakoniec povalili a zaradili sa do opozície, tak vláda v ťažkej kríze tie výdavkové limity prijala a aj ich splnila, aj keď nemusela. Čiže historicky prijaté výdavkové limity v najťažšom období, ktoré Slovensko prežívalo a aj keď nemuseli, tak boli sľúbené. Čiže toto je pravda, nie nejaké husté reči a prijímanie zákona o výdavkových limitoch. A nakoniec ich ani nedokázali implementovať počas dvoch svojich vlád. Ale to, že niekto v ťažkej kríze ich prijal a aj ich splnil, keď nemusel. Ďakujem.
9. schôdza NR SR - 13.deň - B. popoludní
Dátum: 2024-02-21
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

130. Ja vlastne chcem povedať, že po štyroch mesiacoch, čo som tu v Národnej rade, tak prvýkrát mám taký pocit, že také fakt dobré fungovanie Národnej rady, hej? Že prebieha odborná diskusia aj z koalície, aj z opozície, kladú sa otázky bez toho, aby bol ktokoľvek osočovaný, tak vám chcem za to poďakovať, lebo 21. február je tým pádom pre mňa pamätný deň v tomto a myslím si, že ženy do politiky patria, ženy odborníčky, proste teraz sa tu aj ukazuje aj o fundovanej debate, aj o to, že pani kolegyňa Plevíková z koalície sa nebála pýtať a dostávala odpovede, na ktoré normálne reagovala. Čiže naozaj vám chcem, ženy, poďakovať za to, že som mohol toto zažiť, a prial by som si do budúcna aj viac takýchto debát pri iných zákonoch. Ďakujem veľmi pekne.
9. schôdza NR SR - 13.deň - B. popoludní
Dátum: 2024-02-21
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

118. Ďakujem za slovo a ďakujem aj za vystúpenie pani poslankyne Kolíkovej. Dokonca by som aj povedal, že táto diskusia mi príde dosť obohacujúca, keď tak sedím a počúvam to celé, aj kvôli tomu, že množstvo žien sa zapojilo. A dokonca by som aj ocenil kolegyňu z koalície, že, že sa zapojila do tejto diskusie, možno by sa tak mohlo diať častejšie. A to je to, čo je rozdiel, napríklad aj v tom podaní Trestného zákona, ktorý ste, ktorý ste podali v skrátenom legislatívnom konaní. A keď sa tu bavíme o Ústavnom súde a o tom, ako sa naťahujú lehoty a že sme nemali dostatok rozpravy k tomuto zákonu a že nepatrí do skráteného legislatívneho konania, alebo že pán kandidát na prezidenta, súčasný predseda parlamentu, toto konanie nejakým spôsobom brzdí a stále to nebolo vyhlásené v Zbierke zákonov. Toto je presne ten rozdiel, aj ktorý ste sa vy, vy pýtali pri, pri tom, ako postupovala pani ministerka vtedajšia, Kolíková a potom pán minister Karas ako ministri spravodlivosti, že keď sa niečo prijímalo alebo keď sa niečo navrhovalo, no tak to prešlo obrovskou verejnou diskusiou, či s odborníkmi, alebo v medzirezortnom pripomienkovom konaní. A ja si pamätám tie, tie tisíce pripomienok, ktoré bolo potrebné spracovať, a zásadných pripomienok, ktoré bolo potrebné komunikovať medzirezortne, kedy naozaj sa hľadalo najlepšie možné riešenie pri úpravách Trestného zákona alebo Trestného poriadku. Ja teda nie som právnik, ale procesne si pamätám, že, že to bolo, že to bolo odborne veľmi dobre remeselne odvedené. A to je to, čo aj vyčítame pri zákonoch súčasnej koalície, že im to chýba.